Document ID: 31996R1261

KOMISSION ASETUS (EY) N:o 1261/96,
annettu 1 päivänä heinäkuuta 1996,
Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92 2-5 artiklassa säädettyyn erityiseen järjestelmään kuuluvien viinialan tuotteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (EY) N:o 2537/95 (2), ja erityisesti sen 2 artiklan, 3 artiklan 4 kohdan ja 4 artiklan 4 kohdan,
sekä katsoo, että
asetuksen (ETY) N:o 1601/92 2 ja 3 artiklan soveltamiseksi on syytä päättää pöytäviinien ja vastaavien kolmansien maiden viinien määristä, jotka kuuluvat Kanariansaarten hankintaa varten tässä asetuksessa säädettyyn erityiseen järjestelmään; tämän järjestelmän vaivattomaksi soveltamiseksi olisi vahvistettava määrät 1 päivästä heinäkuuta 1996 30 päivään kesäkuuta 1997,
Kanariansaarten viinin hankinnan turvaamiseksi ja tämän edellä mainitulla asetuksella käyttöön otetun erityisen hankintajärjestelmän jatkumisen takaamiseksi olisi vahvistettava kahdeksitoista kuukaudeksi viinin taseen määrät ja sovellettavien tukien taso,
komissio on antanut 16 päivänä marraskuuta 1994 tiettyjä maataloustuotteita koskevista erityistoimenpiteistä Kanariansaarten hyväksi annetun neuvoston asetuksen (ETY) N:o 1601/92 soveltamista koskevista yksityiskohtaisista säännöistä asetuksen (EY) N:o 2790/94 (3), sellaisena kuin se on muutettuna asetuksella (EY) N:o 2883/94 (4); näiden säännösten soveltaminen olisi palautettava mieliin myös viinialan osalta, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 1601/92 2 ja 3 artiklan soveltamiseksi viinialan tuotteiden arvioidun hankintataseen määrät, jotka on vapautettu tullista kolmansista maista tapahtuvan tuonnin osalta tai jotka saavat yhteisön markkinoilta lähtöisin oleville tuotteille myönnettävää tukea, vahvistetaan tämän asetuksen liitteessä I.
2. Jollekulle CN-koodiin ex 2204 21 ja ex 2204 29 kuuluvalle tuotteelle vahvistettu määrä voidaan ylittää enintään 20 prosentilla sillä edellytyksellä, että liitteessä vahvistettua kokonaismäärää noudatetaan.
2 artikla
1. Asetuksen (ETY) N:o 1601/92 3 artiklan 2 kohdassa säädetty tuki arvioituun hankintataseeseen kuuluvien, yhteisön markkinoilta peräisin olevien tuotteiden osalta vahvistetaan liitteessä II.
2. Tukea saavat tuotteet on kuvattu komission asetuksen (ETY) N:o 3846/87 (5) säännösten ja erityisesti sen liitteen 15 osan mukaisesti.
3 artikla
Asetuksen (EY) N:o 2790/94 säännöksiä sovelletaan.
4 artikla
Toimija voi vetää todistushakemuksensa pois kolmen työpäivän kuluessa asetuksen (EY) N:o 2790/94 8 artiklan 2 kohdan mukaisesti sovellettavan vähennysprosentin ilmoittamispäivämäärästä. Tällöin todistukseen liittyvä vakuus vapautetaan.
5 artikla
Edellä 2 artiklassa tarkoitettu tuki maksetaan tosiasiallisesti toimitettujen määrien osalta.
6 artikla
Tämä asetus tulee voimaan päivänä jona se julkaistaan Euroopan yhteisöjen virallisessa lehdessä.
Tämä asetus tulee voimaan 1 päivänä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä heinäkuuta 1996.

Labels: 17
19
5
3
18